In nomine Regis eterni et Salvatoris nostri Jesu Christi, ego Teudo archidiaconus et ceteri huius congregatio sancti Stephani Prothomartiris Christi Divionensis Ecclesie, notum esse volumus, ut sit omnibus presentibus demum et futuris, qualiter pervenit ad aures nostre humillima deprecatio de quodam fidele nostro nomine Teudrici presbiteri, et heredes suos videlicet Amalrici nuncupante nec non et Sufficiane, ut illis concederemus colonicam unam que est sita in pago Oscarense vel in villa que dicitur Sciliciaco, seu et in Mervelco, quia ipse ob obsequium servitutis, de nobis tenebat. Sunt denique in ipsa colonica, campis, vineis et una petiola de prato et quicquid ab ipsa colonica aspicit. Ad cuius humillimam deprecationem pari consilio aures nostre inclinantes et libenti animo suscipientes hoc quod predictus fidelis noster petebat, studuimus libenter eis largiremus, talique scilicet tenore, ut omnibus annis, in festivitate Omnium Sanctorum solidos II dederint ad mensam fratrum in censum persolvant, et si neglegentes extiterint in duplum componant et plus ea teneant. Ego Teudo archidiaconus, manu propria eam firmavi et ceteri ipsius congregationis firmare iussi. Signum Varneri prepositi. Signum Amadei, Varnerii, levite. Vuilenci, subdiaconi. Item Vuarnerii, Bernardi, Vidoni, Vicherii levite. Gotsuni levite. Euvrardi, Grifoni presbiteri. Constantini presbiteri. Lamberti presbiteri. Rodulfi, Euvrardi levite. Romei. Ego Eldulfus per iussionem Teudoni scripsi et subscripsi. Datavi die dominico XVI Kalendas Martij, in refectorio sancti Stephani, anno II regnante Roberto rege.